Milliók közmunkaprogramra
Győri kistérség - A Szociális és Munkaügyi Minisztérium Közmunka Tanácsa által meghirdetett téli közmunkaprogram pályázatán a győri többcélú kistérségi társulás 8,4 millió forintot nyert, melyhez több mint egymilliós önerőt vállalt.
Bata Eszter a pályázat előkészítője és lebonyolítója elmondta: a program keretén belül december közepétől február 13-ig 42 embert foglalkoztathatnak:

60 százalékuk rendszeres szociális segélyben részesített, míg 29 százalékuk halmozottan hátrányos helyzetű roma. A munkához jutók közel fele nő, s ugyanekkora arányt tesznek ki 45 év felettiek.

A közmunkaprogram során belterületi utakat s azok környezetét tartják karban, szemétgyűjtést, falevelek vagy hó takarítását, csúszásmentesítést végeznek.

Emellett többek közt a temetők karbantartása is a munkakörükbe tartozik. A programban Abda, Bőny, Enese, Gönyű, Győr, Győrújfalu, Győrzámoly, Ikrény, Kisbajcs, Kunsziget, Mezőörs, Nyúl, Öttevény, Rábapatona és Vének vesz részt.
munkaügy Győr